**Туберкулез және қант диабеті**

Туберкулезбен қант диабетінің қабысып келуі ерте кезден белгілі. Антибиотиктарды ашпас бұрын барлық қант диабетімен аурутын науқастардың туберкулезбен ауырулары 40-50% құраған болатын. Ал 80 жылдары бұл көрсеткіш 8% кеміді. Қазіргі уақыттың өзінде туберкулезбен ауыратын науқастардың саны 8-10 есеге ұлғайды және оларда ағымдағы жасырын қант диабеті байқалады. Қант диабетімен ауыратын еркектер әйелдерге қарағанда туберкулезбен 3 есеге жиі ауырады. Туберкулездік үрдіс және оны туберкулезге қарсы препараттармен емдеу ағза тіндерінің инсулинге сезімталдығын және асқазан асты бездерінің қызметіне кері әсерін тигізеді. Қант диабетінің ауыр түрімен ауыратын науқастар туберкулезге 7 есе жиі шалдығады. Өкпедегі белсенді емес созылмалы өзгеріс жағдайында дамитын диабет кезінде туберкулез ауыр сатыда өтеді, сондай-ақ туберкулездің екінші түрі – үлкен инфильтративке және фиброзды кавернозды туберкулезге айналады. Балалар мен ересектер арасында дамыған қант диабеті кезінде туберкулез ауыр ағымда өтетіні анықталды, қолайлы ағымы – қартан жастағы тұлғалар арасында байқалады. Алғаш пайда болған ауру ауыр өтеді. Қант диабеті қосылған туберкулез жіті ағыммен, өкпе зақымының ұлғаюымен, өршуіне бейімділігімен сипатталады. Туберкулезге дейін пайда болған қант диабеті жиі ес-түстен айырылумен, диабеттік асқынулардың (диабеттік ангиопатия, нефропатия, диабеттік полиневропатия) дамуына бейімділігімен көзге түседі, бұл туберкулезге қарсы препараттарды байқап, шектеулі қолдануды меңзейді және науқастың емделуін қиындатады және жылдар бойы емделетін немесе мүгедектікке алып келетін, тіпті өлімге дейін жеткізетін туберкулездің созылмалы ауыр түріне айналуы мүмкін. Осы науқастардың ішінде әр екінші науқас мүгедек болып қалады. Қант диабетінен пайда болатын туберкулез, аз белгілермен сипатталады: салмақты жоғалту, тез шаршау, әлсіздік, терлеу, әсіресе теңертең терлеу, тәбеттің болмауы, қызудың болмашы көтірілуі немесе қызудың мүлдем болмауы. Әлбетте, қант диабетімен ауыратын науқастарда туберкулездің дамуы иммунитетті әлсіретеді. Флюрографиялық тексерулер кезінде диабетпен ауыратын науқастарда белсенді туберкулезді айқындау тұрғындардың басқа да бөлігіне қарағанда 5,5-10 есе жоғары. Осы мақсатқа байланысты, туберкулез диагнозын уақытында қою үшін рентген-флюрографиялық тексерулерді жүйелі түрде өткізіп тұру керек. Қант диабеті диагнозын уақытында қою үшін туберкулезбен ауыратын барлық науқастар жылына 2 рет тексеріліп тұрулары керек. Осы екі аурудың қабаттасуы ерекше әдісті қажет етеді. Тәжірибе көрсеткендей, туберкулезді тиімді емдеу қандағы қант көрсеткішінің қалыпты жағдайда болуына байланысты. Сондықтан туберкулездің белсенді сатысын емдеу үшін және қанның қантың тиімді әрі тез қалпына келтіру үшін инсулин екпелерін қолданған орынды, бұл туберкулезбен ауыратын науқастың денсаулығына қолайлы әсер етеді. Туберкулезді емдеп болғаннан кейін инсулин екпелері жойлып, науқас қантты төмендететін таблеткаларға көшеді. Әрине, науқас ерекше емдәмді (№9 тамақ мәзірін) сақтауы керек. Қант диабетімен ауыратын, сондай-ақ туберкулездің өзгерістері байқалатын науқастар міндетті түрде бақылауға алынады. Қант диабеті бар туберкулезді хирургиялық жолмен емдеудің позитивтік тәжірибелеріде бар. Алайда, бұл емдеудің барысы ұзағырақ. Туберкулез – бұл медицинаның ғана мәселесі емес, бұл қоғамдық мәселе. Сондықтан күнделікті өмірде туберкулез туралы өз білімін қолданатын әрбір адам туберкулезді тоқтата алады. Туберкулезді емдеуге болады, егер оны уақытында анықтып, дұрыс емдесе.

Н.А.Амарбаева, Г.Д.Амарбаев

Павлодар қаласы, «Туберкулезге қарсы облыстық диспансер» ММ